รัฐบาลไทย-ข่าวทำเนียบรัฐบาล-พ่อเมืองนครพนม ลงพื้นที่ตรวจเยี่ยมสถานศึกษา ขับเคลื่อนส่งเสริมการเรียนรู้ประวัติศาสตร์ชาติไทย หน้าที่พลเมือง และศีลธรรม ตามนโยบาย มท. เน้นย้ำ ปลูกฝังความรักความสามัคคี สร้างอนาคต
วันเสาร์ที่ 13 มกราคม 2567
13/01/2567
พ่อเมืองนครพนม ลงพื้นที่ตรวจเยี่ยมสถานศึกษา ขับเคลื่อนส่งเสริมการเรียนรู้ประวัติศาสตร์ชาติไทย หน้าที่พลเมือง และศีลธรรม ตามนโยบาย มท. เน้นย้ํา ปลูกฝังความรักความสามัคคี สร้างอนาคต
พ่อเมืองนครพนม ลงพื้นที่ตรวจเยี่ยมสถานศึกษา ขับเคลื่อนส่งเสริมการเรียนรู้ประวัติศาสตร์ชาติไทย หน้าที่พลเมือง และศีลธรรม ตามนโยบาย มท. เน้นย้ํา ปลูกฝังความรักความสามัคคี สร้างอนาคตเด็กไทยสู่การเป็นพลเมืองดีของสังคม
วันนี้ (13 ม.ค. 67) นายวันชัย จันทร์พร ผู้ว่าราชการจังหวัดนครพนม เปิดเผยว่า จังหวัดนครพนมได้จัดกิจกรรมลงพื้นที่ตรวจเยี่ยมสถานศึกษา ร่วมเข้าแถวเคารพธงชาติ พบปะบุคลากรทางการศึกษา คุณครู และนักเรียน เพื่อขับเคลื่อนนโยบายของกระทรวงมหาดไทยในการส่งเสริมด้านการศึกษา ที่โรงเรียนเทศบาล 4 รัตนโกสินทร์ 200 ปี ตําบลในเมือง อําเภอเมืองนครพนม จังหวัดนครพนม โดยมี นางสุดวนิดา เหลือบุญชู ผู้อํานวยการโรงเรียนฯ คณะผู้บริหาร คณะครู และนักเรียนโรงเรียนเทศบาล 4 รัตนโกสินทร์ 200 ปี จังหวัดนครพนม ร่วมให้การต้อนรับ
นายวันชัย จันทร์พร ผู้ว่าราชการจังหวัดนครพนม กล่าวว่า กระทรวงมหาดไทยให้ความสําคัญกับการศึกษาของเด็กและเยาวชน โดยการส่งเสริมให้เด็กทุกคนเข้าถึงการศึกษาขั้นพื้นฐาน การดูแลสุขภาพที่ดีและพัฒนาการ ส่งเสริมและพัฒนาคุณภาพและมาตรฐานการศึกษาของสถานศึกษา โดยมุ่งเน้นผู้เรียนเป็นศูนย์กลาง ให้นักเรียนนักศึกษาได้เข้าใจถึงบทบาทหน้าที่และการปฏิบัติตนที่ดีต่อสังคม มีความรักสามัคคี และให้ความสําคัญกับสถาบันหลักของชาติ ตลอดจนสร้างความตระหนักรู้และรับผิดชอบเรื่องการรักษาสิ่งแวดล้อมอย่างยั่งยืน ตนจึงได้ลงพื้นที่ตรวจเยี่ยมสถานศึกษา เพื่อร่วมพบปะพูดคุย แลกเปลี่ยนหารือแนวทางดําเนินการขับเคลื่อนส่งเสริมการเรียนรู้ประวัติศาสตร์ชาติไทย หน้าที่พลเมือง และศีลธรรม ตามนโยบายของกระทรวงมหาดไทย เพื่อธํารงไว้ซึ่งความภาคภูมิใจของการเป็นคนไทย มุ่งสนับสนุนส่งเสริมการศึกษาวิชาประวัติศาสตร์ ทั้งประวัติศาสตร์ชาติไทยและประวัติศาสตร์ท้องถิ่น ให้เด็กไทยทุกคนรู้ประวัติศาสตร์ชาติไทย หน้าที่พลเมือง และศีลธรรม สร้างความภาคภูมิใจและสํานึกความเป็นไทย กระตุ้นให้เด็กและเยาวชน เกิดความรักชาติ รักแผ่นดินเกิด ส่งเสริมความสามัคคี และให้ตระหนักรู้ถึงคุณค่ามรดกทางวัฒนธรรม และประวัติศาสตร์เกี่ยวกับสถาบันหลักของชาติ ตลอดจนปลูกฝังค่านิยมความกตัญญูกตเวทีต่อบรรพบุรุษของชาติ ทํานุบํารุงรักษาสิ่งยึดเหนี่ยวจิตใจของคนไทยให้คงอยู่และถ่ายทอดไปสู่คนรุ่นต่อไป
“การได้มาพบปะคณะผู้บริหาร คุณครู และนักเรียนโรงเรียนเทศบาล 4 รัตนโกสินทร์ 200 ปี ได้มาร่วมกันเข้าแถวเคารพธงชาติอย่างพร้อมเพรียงกัน แสดงออกถึงความรักชาติ ศาสนา พระมหากษัตริย์ เทิดทูนไว้ซึ่งสถาบันหลักของชาติ และความสามัคคีของนักเรียนทุกคนที่มาทํากิจกรรมร่วมกันหน้าเสาธงในทุกวันตอนเช้า ซึ่งเป็นโอกาสอันดีที่วันนี้ได้มาเยี่ยมชมพบปะบุคลากรทางการศึกษา ซึ่งเป็นส่วนหนึ่งของการดําเนินการตรวจติดตามนโยบายของกระทรวงมหาดไทย ในด้านการสนับสนุนการศึกษาในพื้นที่ของจังหวัดนครพนม เพื่อให้ความสําคัญกับการพัฒนาด้านการศึกษา ทั้งการพัฒนาหลักสูตรการเรียนการสอนตามแนวทางของกระทรวงศึกษาธิการ การพัฒนาทักษะ การพัฒนาสถานที่บริเวณโดยรอบของโรงเรียนให้เหมาะสมกับการเรียนการสอน ตลอดจนถึงความปลอดภัยด้านต่าง ๆ ทั้งด้านอาหารปลอดสารพิษ ความเป็นระเบียบเรียบร้อย และสิ่งที่สําคัญ คือ การขยายผลการขับเคลื่อนไปสู่เป้าหมายการพัฒนาที่ยั่งยืนให้แก่สถานศึกษา สถานสงเคราะห์ต่าง ๆ ตามนโยบายของกระทรวงมหาดไทย เป็นการขับเคลื่อนพลัง "บวร" บ้าน วัด ราชการ และโรงเรียน ในพื้นที่จังหวัดนครพนม โดยเฉพาะการสร้างความมั่นคงทางอาหาร น้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ "เกษตรเพื่ออาหารกลางวันตามพระราชดําริ" โครงการ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" เพื่อให้เด็กได้มีอาหารที่ครบถ้วนทั้ง 5 หมู่ และมีเพียงพอสําหรับรับประทานทุกคน" นายวันชัยฯ กล่าว
นายวันชัย จันทร์พร ผู้ว่าราชการจังหวัดนครพนม กล่าวเพิ่มเติมว่า จังหวัดนครพนมมีความมุ่งมั่นในการส่งเสริมและยกระดับคุณภาพด้านการศึกษาในจังหวัดนครพนม โดยจะมีการติดตามและประเมินผลสถานศึกษาอย่างต่อเนื่อง และจะลงพื้นที่ตรวจเยี่ยมทุกสถานศึกษาในอําเภอเมืองนครพนม เพื่อประชุมพบปะกับผู้บริหารของโรงเรียน เปิดโอกาสในการรับฟังอุปสรรคและข้อเสนอแนะในการดําเนินการตามนโยบายการสนับสนุนและยกระดับการศึกษา โดยทั้งหมดมีเป้าหมายสูงสุด คือ "เพื่อพัฒนายกระดับการศึกษา อันเป็นพื้นฐานสําคัญของการเป็นพลเมืองดีของสังคมให้แก่เด็กและเยาวชนในอนาคต"
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood